De sportsinteresserede tv-seere må væbne sig med tålmodighed. TV2 Sport har nemlig erstattet Viasat Sport 1 på sendefladen, uden at antenneforeningerne har fået mulighed for at forhandle pris, vilkår eller indhold på den nye kanal. Antenneforeningerne har derfor valgt, at det er den kommende brugerafstemning der skal afgøre kanalens skæbne. - Vi har besluttet at tage TV2 Sport af kabel-tv nettet af den simple årsag, at vi i bestyrelsen ikke har mandat til at gennemføre en prisstigning på 21% uden generalforsamlingens godkendelse, fortæller Birgitte Hvid Horneman, der er formand for Gug Visse Dall Antenneforening.

Opsummering:
Antenneforeningerne i Nørre Tranders, Gistrup og Gug Visse Dall har valgt at tage TV2 Sport af anlægget.